PATVIRTINTA

Joniškio rajono savivaldybės tarybos

2020 m. rugpjūčio 27 d. sprendimu Nr. T-168

**UŽDAROSIOS AKCINĖS BENDROVĖS „JONIŠKIO VANDENYS“**

**2020–2022 METŲ VEIKLOS PLANAS**

|  |  |  |  |
| --- | --- | --- | --- |
| Ūkio subjekto  pavadinimas | Uždaroji akcinė bendrovė  „Joniškio vandenys“ | Kontaktinio asmens  vardas, pavardė | Raimundas Tiškevičius |
| Pareigos | Direktorius |
| Telefono numeris | 8 426 68931 |
| Kodas | 157531950 | El. paštas | direktorius@joniskiovandenys.lt |
| Buveinės adresas | Bariūnų g. 1, Satkūnų k., Joniškio r. | Asmens, rengusio veiklos planą, vardas, pavardė | Ilona Varanauskienė |
| Telefonas | (8 426) 61196 | Pareigos | Projektų koordinatorė |
| Telefono numeris | (8 426) 68932 |
| El. paštas | joniskio.vandenys@joniskis.lt | El. paštas | ilona@joniskiovandenys.lt |

**I SKYRIUS**

**BENDROSIOS NUOSTATOS**

Uždarosios akcinės bendrovės „Joniškio vandenys“ (toliau – Bendrovė) 2020–2022 metų veiklos planas parengtas vadovaujantis Lietuvos Respublikos geriamojo vandens tiekimo ir nuotekų tvarkymo įstatymo 34 straipsnio 4 dalimi, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos, patvirtintos Valstybinės kainų ir energetikos kontrolės komisijos 2006 m. gruodžio 21 d. nutarimu Nr. 03-92 „Dėl Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos patvirtinimo“, 48 punktu bei Geriamojo vandens tiekėjų ir nuotekų tvarkytojų veiklos planų rengimo taisyklėmis, patvirtintomis Lietuvos Respublikos aplinkos ministro 2015 m. sausio 8 d. įsakymu Nr. D1-11 „Dėl Geriamojo vandens tiekėjų ir nuotekų tvarkytojų veiklos planų rengimo taisyklių patvirtinimo“.

**II SKYRIUS**

**GERIAMOJO VANDENS TIEKĖJO IR NUOTEKŲ TVARKYTOJO VYKDOMA VEIKLA**

Bendrovė įregistruota 1991 m. spalio 23 d., reorganizuota 1995 m. balandžio 21 d.

Bendrovės pagrindinė veikla – geriamojo vandens tiekimas ir nuotekų tvarkymas, paviršinių nuotekų (lietaus) tvarkymas. Pagrindinės veiklos paslaugas Bendrovė teikia Joniškio miesto ir rajono gyventojams bei įmonėms.

Finansinių rodiklių palyginimas 2019 m. su 2018 m. tūkst. eurų :

|  |  |  |  |
| --- | --- | --- | --- |
|  | 2018 m. | 2019 m. | Skirtumas (+,-) |
| Pajamos | 1035,6 | 1062,1 | +26,5 |
| Išlaidos | 1032,9 | 1103,0 | +70,1 |
| Pelnas | 2,7 | -40,9 | -38,2 |

Išlaidų straipsnių palyginimas tūkst. eurų:

|  |  |  |  |
| --- | --- | --- | --- |
| Išlaidų straipsnis | Faktiniai rodikliai | | Išlaidų palyginimas  (+,-) |
| 2018 m. | 2019 m. |
| Darbo užmokestis | 378,5 | 532,4 | +153,9 |
| Priskaitymai soc. draudimui | 118,2 | 8,6 | -109,6 |
| Materialinės atsargos ir joms prilygintos | 92,1 | 90,8 | -1,3 |
| Aptarnavimo ir remonto darbai | 28,2 | 23,8 | -4,4 |
| Ilgalaikio turto nusidėvėjimas | 175,1 | 190,6 | +15,5 |
| Kuras | 35,8 | 35,0 | -0,8 |
| Elektros energija | 115,8 | 115,7 | - 0,1 |
| Mokesčiai | 30,1 | 44,5 | +14,4 |
| Kitos išlaidos | 59,1 | 61,6 | +2,5 |
| Bendra suma, iš viso | 1032,9 | 1103,0 | +70,1 |

Realizacijos palyginimas:

|  |  |  |  |
| --- | --- | --- | --- |
|  | Realizacija tūkst. m³ | | Skirtumas tūkst. m³ (+/-) |
| 2018 m. | 2019 m. |
| Vandens realizacija | 371,0 | 382,4 | +11,4 |
| Nuotekų tvarkymas | 371,4 | 369,1 | -2,3 |

2019 metais vidutinis darbuotojų skaičius – 48 darbuotojai.

Bendrovės valdymo organai yra šie:

- visuotinis akcininkų susirinkimas;

- bendrovės direktorius.

**III SKYRIUS**

**NUOSAVYBĖS TEISE VALDOMAS TURTAS**

Bendrovės akcijų savininkė – Joniškio rajono savivaldybė. Bendrovė eksploatuoja 86,97 km vandentiekio tinklų, 133,76 km nuotekų tinklų, 33 vandenvietes, 14 vandens gerinimo įrenginių, 53 nuotekų perpumpavimo siurblines, 14 biologinio valymo įrenginių, 20,5 km paviršinių nuotekų tinklų.

Ilgalaikis turtas 2019-12-31 (tūkst. eurų):

|  |  |  |  |
| --- | --- | --- | --- |
|  | Įsigijimo vertė | Nusidėvėjimas | Likutinė vertė |
| Pastatai, statiniai ir  perdavimo įtaisai | 25539,1 | 6573,6 | 18965,5 |
| Mašinos ir įrenginiai | 2099,1 | 1542,1 | 557 |
| Transporto priemonės | 517,7 | 331,0 | 186,7 |
| Kita įranga, įrankiai ir įrengimai | 263,1 | 198,2 | 64,9 |
| Nebaigta statyba | 74,1 | 0 | 74,1 |
| Nematerialusis turtas | 183,1 | 173,6 | 9,5 |
| Bendra suma, iš viso | 28676,2 | 8818,5 | 19857,7 |

**IV SKYRIUS**

**GERIAMOJO VANDENS TIEKĖJO IR NUOTEKŲ TVARKYTOJO VEIKLOS KRYPTYS**

Bendrovės veikla sukoncentruota geriamojo vandens tiekimo ir nuotekų tvarkymo paslaugų užtikrinimo, investicinių projektų įgyvendinimo ir teikiamų paslaugų gerinimo kryptimis.

Bendrovė vartotojams ir abonentams pardavė 384,4 tūkst. m³ geriamojo vandens, surinko ir išvalė 795,2 tūkst. m³ nuotekų.

Prisijungusių prie vandentiekio ir nuotekų tinklų vartotojų pasikeitimas (vnt.):

|  |  |  |  |  |  |  |
| --- | --- | --- | --- | --- | --- | --- |
| Vartotojų pavadinimas | Vandens | | Skirtumas  (+, -) | Nuotekų | | Skirtumas  (+, -) |
| 2018 m. | 2019 m. | 2018 m. | 2019 m. |
| Gyventojai (vartotojai) | 13626 | 13978 | +352 | 11541 | 12121 | +580 |
| Įmonės (abonentai) | 209 | 211 | +2 | 209 | 211 | +2 |
| Iš viso | 13835 | 14189 | 354 | 11750 | 12332 | 582 |

**V SKYRIUS**

**GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS EKSPLOATAVIMO SĄLYGOS**

Turimo ilgalaikio turto atnaujinimas: vandens ir nuotekų tinklų remontas, uždaromosios armatūros įrengimas, nuotekų valymo įrenginių renovavimas. Ilgalaikio turto atnaujinimas mažina elektros energijos, remonto, medžiagų ir kuro sąnaudas. Nemažą dalį paklotų vandentiekio ir nuotekų vamzdynų sudaro ketiniai ir polietileniniai vamzdžiai, o labai nedidelę dalį – metaliniai. Ankstesniais metais pakloti ketiniai vamzdžiai neatsparūs deformacijoms bei žemės judėjimui, dėl įšalo greitai trūksta. 2019 metais pašalinti 194 gedimai vandentiekyje, 81 gedimas – nuotekų surinkimo tinkluose ir kitos 56 avarijos.

**VI SKYRIUS**

**RACIONALAUS GAMTOS IŠTEKLIŲ NAUDOJIMO, APLINKOS TARŠOS MAŽINIMO PRIEMONĖS**

Bendrovė kasmet siekia racionalaus gamtos išteklių naudojimo, mažindama vandens netektis vandentiekio tinkluose. 2019 metais nuostolis vandentiekio tinkluose sudarė 22,3 proc. Spręsdama šį klausimą Bendrovė stengiasi operatyviai šalinti gedimus, periodiškai tikrina vandens skaitiklius namų įvaduose ir butuose.

Aplinkos taršos mažinimo priemonė – nuotekų tinklų plėtra ir įrengimas, kuris vykdomas įgyvendinant projektus Joniškio rajone. Kasmet bendrovės ir savivaldybės lėšomis planuojama rajone įrengti ne mažiau kaip po 150 m vandentiekio ir 150 m nuotekų tinklų. Per 2019 metus bendrovė savomis lėšomis nutiesė 249,33 m vandentiekio ir 246,00 m nuotekų tinklų Joniškio mieste Kranto aikštėje, Rožių gatvėje, Senojoje gatvėje Bariūnų gyvenvietėje, Linkaičių gyvenvietėje, sudarydama galimybę prisijungti 9 individualiems gyvenamiesiems namams ir 1 daugiabučiui namui.

2019 metais bendrovė atliko Rudiškių nuotekų valymo įrenginių rekonstrukciją ir Skaistgirio nuotekų valymo įrenginių aptarnavimo aikštelės įrengimą.

2019 metais buvo prijungti vandentiekio tinklai prie naujai išgręžto gręžinio Plikiškių gyvenvietėje. Nupirkti ir pakeisti 3 nauji vandens siurbliai Maldenių, Daunoriškės ir Lieporų vandenvietėse. Perkloti nuotekų išvadai Joniškio mieste prie daugiabučių namų Draugystės g. 7, M.Slančiausko g. 3, Pakluonių g. 59, Medžiotojų g. 11, individualiam namui Kranto aikštėje 11. Joniškio miesto nuotekų valymo įrenginiuose nutiesta nauja nuotekų apvedimo linija. Kalnelio kapinėse pakeista vandens ėmimo vieta.

2019 metais buvo atlikta Joniškio valymo įrenginių spaudiminės linijos inventorizavimas ir teisinė registracija. Suprojektuoti ir atlikti Kirnaičių, Gataučių ir Linkaičių NVĮ, Kirnaičių, Linkaičių, Jankūnų, Kriukų vandenviečių žemės sklypų kadastriniai matavimai.

Atliktas Joniškio nuotekų valymo įrenginių chloratorinės stogo ir parapetų dangos remontas. Pagal su Valstybine energetikos reguliavimo taryba suderintą grafiką buvo pakeisti 1259 geriamojo vandens skaitikliai.

**VII SKYRIUS**

**GERIAMOJO VANDENS TIEKIMO, NUOTEKŲ TVARKYMO PASLAUGŲ KOKYBĖS**

**GERINIMO PRIEMONĖS**

Pagrindinis Bendrovės tikslas – užtikrinti nepertraukiamą vandens tiekimo ir nuotekų tvarkymo paslaugų teikimą, sudaryti sąlygas fiziniams ir juridiniams asmenims gauti saugos ir kokybės reikalavimus atitinkantį geriamąjį vandenį ir nuotekų tvarkymo paslaugas aptarnaujamoje teritorijoje. Bendrovėje sudaryta geriamojo vandens kokybės gerinimo programa, suderinta su Joniškio valstybine maisto ir veterinarijos tarnyba. Siekiama, kad visiems UAB „Joniškio vandenys“ aptarnaujamos teritorijos gyventojams būtų tiekiamas kokybiškas geriamasis vanduo. Tam tikslui įgyvendinti parengtame 2020–2022 m. veiklos plane numatyta, kad iki 2022 metų visose rajono vandenvietėse būtų pastatyti vandens gerinimo – geležies šalinimo įrenginiai, arba kelios gyvenvietės būtų prijungtos prie šalia esančių gyvenviečių ir miesto vandens gerinimo įrenginių. Visi darbai numatyti atlikti Joniškio rajono savivaldybės ir UAB „Joniškio vandenys“ lėšomis.

**VIII SKYRIUS**

**GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS, IŠPIRKIMO, RENOVACIJOS PRIEMONĖS**

2018 m. bendrovė pradėjo įgyvendinti projektą „Vandens tiekimo ir nuotekų tvarkymo infrastruktūros rekonstrukcija ir plėtra Joniškio rajone“, kurio metu nutiesta 4,23 km vandentiekio ir 4,343 km nuotekų tinklų Beržininkų kaime. Įrengti vandentiekio ir nuotekų tinklai Beržininkų gyvenvietėje, prie magistralinių tinklų yra sudaryta galimybė pasijungti 106 būstams arba 201 gyventojui. 2019 metais įgyvendinus projektą rekonstruota 2,411 km nuotekų tinklų Joniškio mieste. 2019 metų pradžioje pradėtas įgyvendinti projektas, kurio metu 2020 metais bus pastatyti vandens gerinimo įrenginiai Žagarės mieste.

2019 m. įgyvendintas projektas „Vandens gerinimo, geležies šalinimo sistemų įrengimas Joniškio rajono kaimo vietovėse“. Pastatyti vandens gerinimo įrenginiai Maldenių, Lazdyniškių (Lieporų) ir Daunoriškės gyvenvietėse.

2019 metais pradėtas įgyvendinti projektas „Vandens tiekimo ir nuotekų tvarkymo infrastruktūros plėtra ir rekonstravimas Joniškio rajono savivaldybėje (II etapas)“. Įgyvendinus projektą bus naujai nutiesti vandentiekio tinklai Joniškio miesto Spaudos gatvėje (apie 785 m) ir Gėlių take (apie 240 m), vandentiekio ir nuotekų tinklai Joniškio miesto Alyvų a. (apie 150 m), Žagarės g. (apie 200 m), rekonstruota 1,037 km nuotekų tinklų Sandėlių ir Žemaičių gatvėje Joniškio mieste, inventorizuota 5 km vandentiekio ir nuotekų tinklų Joniškio mieste ir rajone.

2019 metais Aplinkos projektų valdymo agentūrai pateikta paraiška įgyvendinti projektą „Vandens tiekimo ir buitinių nuotekų tinklų plėtra Joniškio mst. (sutaupytos lėšos)“, kurio metu numatoma pakloti naujus vandentiekio tinklus apie 831 m, nuotekų tinklus apie 322 m. Uosių g. bus nutiesta 214 m vandentiekio tinklų, Livonijos g. 170 m vandentiekio ir 170 m nuotekų tinklų, Nameisio g. 297 m vandentiekio tinklų, Knygnešių g. 153 m vandentiekio ir 152 m nuotekų tinklų. Gavus pritarimą ir finansavimą bus sudaryta galimybė prie vandentiekio tinklų prisijungti 22 būstams ir prie nuotekų tinklų 7 būstams. Darbus numatoma pradėti vykdyti 2021 metais.

2020 m. planuojama pradėti įgyvendinti projektą „Joniškio rajono Kriukų miestelio nuotekų valymo įrenginių rekonstrukcija padidinant nuotekų išvalymo efektyvumą“.

2020 m. planuojama pradėti įgyvendinti projektą „Vandens gerinimo, geležies šalinimo sistemų įrengimas Joniškio rajono kaimo vietovėse (Blauzdžiūnų k., Jakiškių k., Jankūnų k.)“. Įgyvendinus projektą bus pastatyti vandens gerinimo įrenginiai Joniškio rajono Blauzdžiūnų, Jakiškių ir Jankūnų gyvenviečių vandenvietėse ir tokiu būdu pagerinta gyventojams tiekiamo vandens kokybė.

Projektų tikslai – didinti centralizuoto vandens tiekimo ir nuotekų tvarkymo paslaugų prieinamumą, siekti užtikrinti gyventojams kokybišką geriamojo vandens tiekimą ir nuotekų tvarkymą, sumažinti dirvožemio ir gruntinio vandens taršą bei požeminio vandens išteklių taršos riziką projektų teritorijoje, išplėsti vandentvarkos paslaugas gaunančių gyventojų skaičių ir pagerinti projektų teritorijoje teikiamų paslaugų kokybę.

2018 metais įrengus naują gręžinį Plikiškių gyvenvietėje, 2019 metais buvo perjungti tinklai ir vanduo tiekiamas iš naujojo gręžinio.

2020 metais pagal pasirašytą rangos sutartį bus pastatyta 13 vandens gerinimo įrenginių Lankaičių, Kalnelio, Kepalių, Gasčiūnų, Kirnaičių, Linkaičių, Pošupių, Saugėlaukio, Satkūnų, Plikiškių, Stungių, Daukšių ir Jauniūnų gyvenvietėse. Atsiskaitoma už atliktus darbus su rangovu bus proporcingai per 5 metus.

Šiais įgyvendinamais projektais Joniškio rajone mažinami socialiniai ir ekonominiai skirtumai tarp ES šalių narių ir atskirų regionų.

**IX SKYRIUS**

**LĖŠŲ POREIKIS VEIKLOS PLANAMS ĮGYVENDINTI**

2020–2022 metais planuojama investicijų ir plėtros projektams įgyvendinti 971,78 tūkst. eurų, iš to skaičiaus:

**-** „Vandens tiekimo ir nuotekų tvarkymo infrastruktūros rekonstrukcija ir plėtra Joniškio rajone“ –437,57 tūkst. eurų;

- „Vandens tiekimo ir nuotekų tvarkymo infrastruktūros plėtra ir rekonstravimas Joniškio rajono savivaldybėje (II etapas)“ – 186,32 tūkst. eurų;

- „Vandens gerinimo, geležies šalinimo sistemų įrengimas Joniškio rajono kaimo vietovėse“ – 53,48 tūkst. eurų;

- paskolos ir palūkanų grąžinimui SEB bankui už UAB Joniškio komunalinio ūkio pirktus konteinerius – 10,18 tūkst. eurų;

- paskolų ir palūkanų Finansų ministerijai grąžinimui – 284,17 tūkst. eurų.

Pagal 2010 m. gruodžio 28 d. paskolos sutartį Nr. 687 su Lietuvos Respublikos finansų ministerija buvo gauta ilgalaikė paskola 140 606,12 eurų investiciniam projektui ,,Vandens tiekimo ir nuotekų tvarkymo infrastruktūros plėtra Joniškyje“ finansuoti. Paskolos grąžinimo laikotarpis prasidėjo 2016 m. kovo 15 d. ir baigsis 2030 m. kovo 15 d. Metinė palūkanų norma 4,028 proc. Kasmet iš bendrovės lėšų reikia grąžinti po 9373,74 eurus. Palūkanas už šią paskolą apmoka Joniškio rajono savivaldybė pagal Joniškio rajono savivaldybės tarybos 2010 m. rugsėjo 23 d. sprendimą Nr. T-158.

Pagal 2011 m. gegužės 13 d. paskolos sutartį Nr. 706 su Lietuvos Respublikos finansų ministerija buvo gauta ilgalaikė paskola 459 399,99 eurų investiciniam projektui ,,Vandens tiekimo ir nuotekų tvarkymo infrastruktūros renovavimas ir plėtra Joniškio rajone (Joniškyje, Bariūnuose, Skaistgiryje)“ finansuoti. Paskolos grąžinimo laikotarpis prasidėjo 2016 m. rugsėjo 1 d. ir baigsis 2030 m. rugsėjo 1 d. Metinė palūkanų norma 4,113 proc. Kasmet iš bendrovės lėšų reikia grąžinti po 30 626,67 eurus. Palūkanas už šią paskolą apmoka Joniškio rajono savivaldybė pagal Joniškio rajono savivaldybės tarybos 2010 m. rugpjūčio 5 d. sprendimą Nr. T-126.

2017 m. gegužės 10 d. su Lietuvos Respublikos finansų ministerija buvo pasirašyta sutartis Nr. 1S-13 dėl paskolos iki 600 000,00 eurų investiciniam projektui ,,Vandens tiekimo ir nuotekų tvarkymo infrastruktūros rekonstrukcija ir plėtra Joniškio rajone“ finansuoti. Paskolos grąžinimo laikotarpis prasidės 2021 m. spalio 4 d. ir baigsis 2035 m. spalio 4 d. Metinė palūkanų norma 1,63 + 0,12 proc. Kasmet iš įmonės lėšų reikės grąžinti po 40 000,00 eurų ir mokėti palūkanas.

Iš viso 2020–2022 metais planuojama panaudoti 2205,28 tūkst. eurų, iš jų: investicijų ir plėtros projektams įgyvendinti – 971,78 tūkst. eurų (smulkiau veiklos ir plėtros plano 2.1. punkte), ilgalaikiam turtui įsigyti ir atnaujinti (renovuoti) –1233,50 tūkst. eurų (smulkiau veiklos ir plėtros plano 2.2. punkte).

**X SKYRIUS**

**FINANSAVIMO ŠALTINIAI**

2020–2022 metų veiklos ir plėtros plane planuojama panaudoti 4846,59 tūkst. eurų nuosavų bei iš kitų finansavimo šaltinių gautų lėšų.

2020–2022 metais planuojami šie ilgalaikio turto įsigijimo šaltiniai:

1. Bendrovės nuosavos lėšos 2205,28 tūkst. eurų, iš jų:
   1. investicijų ir plėtros projektams įgyvendinti – 971,78 tūkst. eurų;
   2. ilgalaikiam turtui įsigyti ir atnaujinti – 1233,50 tūkst. eurų.

2. Ilgalaikio turto nusidėvėjimo lėšos – 650,00 tūkst. eurų.

3. Savivaldybės subsidijos ir dotacijos – 719,74 tūkst. eurų.

4. Europos Sąjungos fondų lėšos – 1271,57 tūkst. eurų.

**XI SKYRIUS**

**PROGNOZUOJAMA ĮTAKA GERIAMOJO VANDENS TIEKIMO IR NUOTEKŲ**

**TVARKYMO PASLAUGŲ KAINOMS**

Prognozuojama, kad UAB „Joniškio vandenys“ 2020–2022 metų veiklos ir plėtros plano įgyvendinimas geriamojo vandens tiekimo ir nuotekų tvarkymo paslaugų kainoms turės nedidelę įtaką. Pagal Valstybinės energetikos reguliavimo tarybos nustatytą grafiką, suderinus investicijas 2020–2022 metams, 2020 metais bus peržiūrėtos ir nustatytos naujos bazinės kainos.

**XII SKYRIUS**

**KITA INFORMACIJA**

Planuojamos investicijos ir finansavimo šaltiniai:

|  |  |  |  |  |  |
| --- | --- | --- | --- | --- | --- |
| Eil. Nr. | Priemonė | Investicijos,  finansavimo šaltinis | Investicijos, tūkst. Eur | | |
| 2020 m. | 2021 m. | 2022 m. |
|  | Vandens tiekimo ir nuotekų tvarkymo infrastruktūros rekonstrukcija ir plėtra Joniškio rajone | Investicijos  iš jų:  ES lėšos  Savivaldybės  UAB „Joniškio vandenys“ | 657,1  402,91  41,56  212,63 | 342,25  110,04  7,27  224,94 | -  -  -  - |
|  | Kriukų miestelio nuotekų valymo įrenginių rekonstrukcija padidinant nuotekų išvalymo efektyvumą | Investicijos  iš jų:  ES lėšos  Savivaldybės | 47,06  33,69  13,37 | 438,17  354,50  83,67 | 55,36  40,80  14,56 |
|  | Vandens tiekimo ir nuotekų tvarkymo infrastruktūros plėtra ir rekonstravimas Joniškio rajono savivaldybėje (II etapas) | Investicijos  iš jų:  ES lėšos  UAB „Joniškio vandenys“ | 220,99  108,60  112,39 | 124,83  61,35  63,48 | 20,56  10,11  10,45 |
|  | Vandens tiekimo ir buitinių nuotekų tinklų plėtra Joniškio mieste (sutaupytos lėšos) | Investicijos  iš jų:  ES lėšos  UAB „Joniškio vandenys“ | -  -  - | 144,40  88,00  56,40 | -  -  - |
|  | Vandens gerinimo, geležies šalinimo sistemų įrengimas Joniškio rajone | Investicijos  iš jų:  ES lėšos  Savivaldybės  UAB „Joniškio vandenys“ | 151,40  -  151,40  - | 459,56  149,57  256,51  53,48 | 151,40  -  151,40  - |
|  | Paskolų grąžinimas Lietuvos Respublikos finansų ministerijai | UAB „Joniškio vandenys“ | 40,0 | 80,0 | 80,0 |
|  | Palūkanos Lietuvos Respublikos finansų ministerijai už ilgalaikes paskolas | Viso  Iš jų:  Savivaldybės  UAB „Joniškio vandenys“ | 27,15  19,65  7,50 | 28,51  18,01  10,50 | 28,51  16,45  12,06 |
|  | Paskolų grąžinimas SEB bankui (už Joniškio komunalinį ūkį) | UAB „Joniškio vandenys“ | 10,18 | - | - |
|  | Palūkanos SEB bankui (už Joniškio komunalinį ūkį) | UAB „Joniškio vandenys“ | 0,06 | - | - |
|  | Skaitikliai | UAB „Joniškio vandenys“ | 21,00 | 16,00 | 12,00 |
|  | Giluminiai siurbliai | UAB „Joniškio vandenys“ | 8,00 | 8,00 | 8,00 |
|  | Fekaliniai siurbliai | UAB „Joniškio vandenys“ | 10,00 | 10,00 | 10,00 |
|  | Automobilių ir spec. transporto įsigijimas | UAB „Joniškio vandenys“ | 35,00 | 15,00 | 25,00 |
|  | Kompiuterinė technika ir įranga | UAB „Joniškio vandenys“ | 5,00 | 5,00 | 5,00 |
|  | Orapūtės | UAB „Joniškio vandenys“ | 6,00 | 6,00 | 6,00 |
|  | Kita įranga | UAB „Joniškio vandenys“ | 13,00 | 12,00 | 12,00 |
|  | Nuotekų surinkimo stočių remontas | UAB „Joniškio vandenys“ | - | 5,00 | 5,00 |
|  | Skaistgirio NVĮ aptarnavimo aikštelės įrengimas | UAB „Joniškio vandenys“ | 6,00 | - | - |
|  | Nuotekų tinklų rekonstrukcija Kriukuose | UAB „Joniškio vandenys“ | - | 5,00 | - |
|  | Vandentiekio ir nuotekų tinklų rekonstrukcija Joniškio r. | UAB „Joniškio vandenys“ | 15,00 | 10,00 | 6,00 |
|  | Vandentiekio ir nuotekų tinklų statyba Joniškio rajone | UAB „Joniškio vandenys“ | 12,00 | 20,00 | 20,00 |
|  | Joniškio NVĮ programinė įranga (SCADA) | UAB „Joniškio vandenys“ | - | 10,00 | - |
|  | Projekto parengimas Buivydžių gyvenvietės prijungimui prie Maldenių VGĮ | UAB „Joniškio vandenys“ | 7,00 | - | - |
|  | Projekto parengimas Mikolaičiūnų gyvenvietės prijungimui prie Joniškio VGĮ | UAB „Joniškio vandenys“ | 6,00 | - | - |
|  | Vandentiekio tinklų tiesimas nuo Maldenių kaimo iki Buivydžių kaimo | UAB „Joniškio vandenys“ | - | 30,00 | - |
|  | Vandentiekio tinklų tiesimas nuo Joniškio miesto iki Mikolaičiūnų kaimo | UAB „Joniškio vandenys“ | - | 60,00 | - |
|  | Kriukų mstl. buitinių nuotekų perpumpavimo stoties rekonstrukcija | UAB „Joniškio vandenys“ | 4,00 | - | - |
|  | Joniškio m. Žemaičių g. 4A nuotekų kolektoriaus renovacija | UAB „Joniškio vandenys“ | - | 3,00 | - |
|  | Joniškio m. buitinių nuotekų valyklos tretinio valymo grandies įdiegimas | UAB „Joniškio vandenys“ | - | 45,00 | - |
|  | Smulkinančių grotų perkėlimas iš Pakluonių g. siurblinės į Joniškio NVĮ | UAB „Joniškio vandenys“ | - | 30,00 | - |
|  | Jurdaičių NVĮ dumblo rezervuaro, dumblo transportavimo tinklų siurblinės įrengimas | UAB „Joniškio vandenys“ | 3,00 | - | - |
|  | Telemetrijos sistemos įrengimas (NVĮ-dispečerinė)- 10 gyvenviečių | UAB „Joniškio vandenys“ | - | 20,00 | - |
|  | Bariūnų nuotekų siurblinės remontas | UAB „Joniškio vandenys“ | - | 7,00 | - |
|  | Mindaugių NVĮ rekonstrukcija | UAB „Joniškio vandenys“ | 15,00 | - | - |
|  | Jurdaičių VGĮ pastato fasado šiltinimas, stogo remontas | UAB „Joniškio vandenys“ | - | 6,00 | - |
|  | Joniškio vandenvietės gręžinių Nr. 10, 6, 11 apšildymas | UAB „Joniškio vandenys“ | 4,00 | 8,00 | - |
|  | Skaistgirio vandenvietės 2 gręžinių tamponavimas | UAB „Joniškio vandenys“ | 6,00 | 6,00 | - |
|  | Gilumino gręžinio įrengimas Blauzdžiūnų gyvenvietėje | UAB „Joniškio vandenys“ | 15,00 | - | - |
|  | Stupurų vandens gerinimo įrenginių rekonstrukcija | UAB „Joniškio vandenys“ | 6,50 |  |  |
|  | Žemaičių g., Joniškio m. nuotekų tinklų rekonstrukcijos projekto parengimas | UAB „Joniškio vandenys“ | - | 10,00 | - |
|  | Nuotekų valymo įrenginių orapūtės pastatų įsigijimas | UAB „Joniškio vandenys“ | - | 5,00 | 5,00 |
|  | Mindaugių nuotekų valymo įrenginių rekonstrukcija (azoto ir fosforo šalinimas) | UAB „Joniškio vandenys“ | - | 50,00 | - |
|  | Satkūnų nuotekų valymo įrenginių rekonstrukcija (azoto ir fosforo šalinimas) | UAB „Joniškio vandenys“ | - | 70,00 | - |
|  | Linkaičių nuotekų valymo įrenginių rekonstrukcija (biologinis valymas, azoto ir fosforo šalinimas) | UAB „Joniškio vandenys“ | - | 100,00 | - |
|  | Gataučių nuotekų valymo įrenginių rekonstrukcija (biologinis valymas, azoto ir fosforo šalinimas) | UAB „Joniškio vandenys“ | - | - | 150,00 |
|  | Stungių nuotekų valymo įrenginių rekonstrukcija (biologinis valymas, azoto ir fosforo šalinimas) | UAB „Joniškio vandenys“ | - | - | 100,00 |
|  | Plikiškių nuotekų valymo įrenginių rekonstrukcija (biologinis valymas, azoto ir fosforo šalinimas) | UAB „Joniškio vandenys“ | - | - | 100,00 |

\_\_\_\_\_\_\_\_\_\_\_\_\_\_\_\_\_\_\_